wickkiey/tamil-wikipedia-chunked huggingface dataset:
# தஞ்சாவூர் மராத்தியர்

## மக்கள் தொகை

2001 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி, தமிழ்நாட்டின் மொத்த மக்கள்தொகையில் சுமார் 0.1% பேர் மராத்தி மொழியை தாய்மொழியாக கொண்டு பேசுபவர்கள் வாழ்கின்றனர். சரியான மாவட்ட அளவிலான புள்ளிவிவரங்கள் கிடைக்கவில்லை, ஆனால் மதிப்பீடுகளின்படி, மராட்டியர்கள் பெரும்பாலும் சென்னை நகரத்திலும், தஞ்சாவூர், நாகப்பட்டினம், தருமபுரி, திருப்பத்தூர் ,கிருஷ்ணகிரி, வேலூர், இராணிப்பேட்டை, சேலம், திருவண்ணாமலை, திருவாரூர், காஞ்சிபுரம் மற்றும் திருச்சிராப்பள்ளி ஆகிய பகுதிகளில் வசிக்கின்றனர். இவர்கள் மகாராட்டிரா, பெங்களூர், வட இந்தியா மற்றும் வெளிநாடுகளுக்கு குடிபெயர்ந்ததால், தமிழகத்தில் மராத்தி மக்கள் தொகை சமீபத்தில் குறைந்துள்ளது.
# தஞ்சாவூர் மராத்தியர்

## மொழி

தஞ்சாவூர் மராத்தி மக்களின் தாய்மொழி தஞ்சாவூர் மராத்தி மொழியாகும்.
# தஞ்சாவூர் மராத்தியர்

## நிறுவனங்கள்

இந்தியாவின், பல்வேறு பகுதிகளிலும் தஞ்சாவூர் மராத்தி மக்களின் நலனை ஆதரிக்கும் பல அமைப்புகள் இங்கே உள்ளன. அவற்றில் முக்கியமான ஒன்று மராத்தா கல்வி நிதியம் (MEF), தென்னிந்திய மராத்தி பேசும் சமூகத்தைச் சேர்ந்த ஏழை மற்றும் தகுதியுள்ள மாணவர்களுக்கு கல்வியைப் பரப்புவதற்காகச் செயல்படும் ஒரு இலாப நோக்கற்ற அமைப்பாகும்.
# 2010 ஆர்எஃப்12

**2010 ஆர்எஃப்12** (*2010 RF12*) என்பது ஒரு சிறுகோள் (*asteroid*) ஆகும். இது 2010, செப்டம்பர் 8 ஆம் நாள் 2112 ஜிஎம்டி மணிக்கு பூமிக்கும் சந்திரனுக்கும் இடையில் கடந்து சென்றது. இது பூமிக்குக் கிட்டவாக அண்டார்க்டிக்காவின் மேல் 49,088 மைல்கள் உயரத்தில் பூமியைக் கடந்தது.  
இதன் விட்டம் 20 அடிக்கும் 46 அடிக்கும் இடையில் இருந்ததாக நாசா மதிப்பிட்டுள்ளது.  
இச்சிறுகோள் 2010 செப்டம்பர் 5 ஆம் நாள் அரிசோனாவின் டூசோன் நகரில் நிறுவப்பட்டுள்ள கட்டலீனா விண்வெளி ஆய்வு மையத்தினால் கண்டுபிடிக்கப்பட்டது. இதனுடன் 2010 ஆர்எக்சு30 என்ற சிறுகோளும் கடந்துள்ளது அவதானிக்கப்பட்டுள்ளது.
# 2010 ஆர்எக்சு30

**2010 ஆர்எக்சு30** (*2010 RX30*) என்பது ஒரு சிறுகோள் (*asteroid*) ஆகும். இது 2010, செப்டம்பர் 8 ஆம் நாள் 0951 ஜிஎம்டி மணிக்கு பூமிக்கும் சந்திரனுக்கும் இடையில் கடந்து சென்றது. இது பூமிக்குக் கிட்டவாக சப்பானின் தெற்குப் பகுதிக்கு மேல் 154,000 மைல்கள் (248,000 கி.மீ.) உயரத்தில் பூமியைக் கடந்தது.  
இதன் விட்டம் 33 அடிக்கும் 65 அடிக்கும் (10-20 மீ) இடையில் இருந்ததாக நாசா மதிப்பிட்டுள்ளது.  
இச்சிறுகோள் 2010 செப்டம்பர் 5 ஆம் நாள் அரிசோனாவின் டூசோன் நகரில் நிறுவப்பட்டுள்ள கட்டலீனா விண்வெளி ஆய்வு மையத்தினால் கண்டுபிடிக்கப்பட்டது. இதனுடன் 2010 ஆர்எஃப்12 என்ற சிறுகோளும் கடந்துள்ளது அவதானிக்கப்பட்டுள்ளது.
# விக்கிப்பீடியா:முதற்பக்கக் கட்டுரைகள்/செப்டம்பர் 12, 2010

**மூன்று ஆழ்பள்ளத்தாக்கு அணை** சீனாவில் யாங்சே ஆற்றின் குறுக்கே கட்டப்பட்ட நீர்மின்சாரம் உற்பத்தி செய்யும் ஒர் அணையாகும். இதுவே உலகின் பெரிய மின்சாரம் உற்பத்தி செய்யும் இடமாகக் கருதப்படுகிறது. அணை கட்டமைப்பு 2006ல் கட்டிமுடிக்கப்பட்டது. அக்டோபர் 30, 2008 அன்று கரையில் இருந்த 26வது மின்னியக்கி வணிக நோக்கில் செயல்படத் தொடங்கிய போது கப்பல் உயர்த்தும் பகுதியை தவிர மூல திட்டத்தில் குறிப்பிடப்பட்டிருந்த அனைத்து பகுதிகளும் கட்டி முடிக்கப்பட்டிருந்தன. ஒவ்வொரு மின்னியக்கியும் 700 மெகாவாட் திறனுடையது. இந்த அணைத் திட்டத்தால் மின் உற்பத்தி மற்றும் வெள்ளக் கட்டுப்பாடு தவிர ஆற்றில் பெரிய கலன்கள் செல்லும் வசதியும் கிடைக்கிறது. சீன அரசாங்கம் இத்திட்டத்தை வரலாற்று சிறப்புமிக்க பொறியியல், சமூக, பொருளாதார வெற்றியாக கருதுகிறது. எனினும் அணையினால் பல தொல்பொருள் மற்றும் பண்பாட்டு இடங்கள் நீரில் மூழ்கிவிட்டன. 1.3 மில்லியன் மக்கள் இடம் பெயர்ந்தனர். மேலும் இதனால் நிலச்சரிவு ஏற்படுவதற்கான வாய்ப்புகளும் அதிகமாகின. *மேலும்..*
---  
**பனகல் அரசர்** (1866–1928) நீதிக்கட்சியின் தலைவர்களுள் ஒருவரும், சென்னை மாகாணத்தின் முன்னாள் முதலமைச்சரும் ஆவார். வேளமா சமூகத்தைச் சேர்ந்த நிலச்சுவாந்தார்கள் குடும்பத்தில் பிறந்தவர். சட்டப் படிப்பை முடித்து முதுகலைப் பட்டம் பெற்றவர். 1912 இல் இந்தியாவின் மத்திய நாடாளுமன்றத்திற்கு நில உரிமையாளர்கள் மற்றும் ஜமீன்தார்களின் பிரதிநிதியாக தேர்ந்தெடுக்கப்பட்டார். 1914 ஆம் ஆண்டு நடேச முதலியார் தொடங்கிய சென்னை திராவிடர் சங்கத்தில் சேர்ந்தார். 1917 இல் நீதிக்கட்சியில் சேர்ந்தார். 1919 இல் பிராமணரல்லாதோருக்கு வகுப்புவாரி பிரதிநிதித்துவம் கோரி பிரித்தானிய நாடாளுமன்றத்தில் வாதாட இங்கிலாந்து சென்ற நீதிக்கட்சிக் குழுவில் அங்கம் வகித்தார். 1920 ஆம் ஆண்டு இரட்டை ஆட்சி முறையின் கீழ் சென்னை மாகாணத்திற்கு நடைபெற்ற முதல் சட்டமன்றத் தேர்தலில் வெற்றி பெற்று சட்டமன்ற உறுப்பினரானார். சுப்பராயலு ரெட்டியார் தலைமையில் அமைந்த முதலாம் நீதிக்கட்சி அரசவையில் உள்ளாட்சித் துறை அமைச்சரானார். *மேலும்..*
# சுவர்ணலதா

**சுவர்ணலதா** (*Swarnalatha*; 29 ஏப்ரல் 1973 – 12 செப்டம்பர் 2010) தென்னிந்தியத் திரைப்படப் பின்னணிப் பாடகி ஆவார். **ஏழிசையின் ரீங்காரக்குயில்** மற்றும் **கந்தர்வ குரலரசி** என்று கருதப்படும் இவர் 1987 ஆம் ஆண்டில் இருந்து பல இசையமைப்பாளர்களின் இசையில் பின்னணிக் குரல் கொடுத்திருக்கிறார். இவர் தமிழ், தெலுங்கு, கன்னடம், இந்தி, உருது, மலையாளம், பெங்காலி, ஒரியா, படுகா உள்ளிட்ட பல மொழிகளில் ஏழாயிரத்திற்கும் அதிகமான பாடல்களைப் பாடினார். இவர் இசைத்துறையில் 'ஸ்வர்ணக்குயில்' என்று அன்புடன் அழைக்கப்பட்டார். இனிமையான குரல் வளமும், பன்முக பாடும் திறனும் கொண்ட இவர் 'ஸ்வரங்களின் அரசி' எனவும் 'இந்தியாவின் ஹம்மிங் குயின்(ஆலாபனை அரசி)' என்றும் போற்றப்பட்டார்.  
கருத்தம்மா திரைப்படத்தில் இடம்பெற்ற *போறாளே பொன்னுத்தாயி* என்ற பாடலைப் பாடியதற்காக சிறந்த பாடகிக்கான இந்திய தேசிய விருது பெற்றவர். இப்பாடலை ஏ. ஆர். ரகுமான் இசையமைத்திருந்தார்.
# சுவர்ணலதா

## வாழ்க்கைக் குறிப்பு

கேரளாவின் பாலக்காட்டில் கே. சி. சேருக்குட்டி, கல்யாணி ஆகியோருக்குப் பிறந்தார். இவரது தந்தை ஒரு புகழ்பெற்ற ஆர்மோனியக் கலைஞரும், சிறந்த பாடகரும் ஆவார். ஆர்மோனியம், விசைப்பலகை ஆகியவற்றில் சுவர்ணலதா சிறந்து விளங்கினார். சுவர்ணலதாவின் குடும்பத்தினர் பின்னர் கர்நாடகாவில் உள்ள சிமோகா நகருக்குக் குடி பெயர்ந்தனர். அங்கே இவர் தனது உயர் கல்வியைக் கற்றார்.
# சுவர்ணலதா

## பின்னணிப் பாடகியாக

சொர்ணலதா 1987 ஆம் ஆண்டில் எம்.எஸ்.விஸ்வநாதனை சந்தித்து உயர்ந்த மண் படத்தில் பி. சுசீலா பாடிய *பால் போலவே* என்கிற பாடலைப் பாடிக் காண்பித்தார். சொர்ணலதாவின் குரலில் தனித்துவம் தெரிய அதே ஆண்டில் மு. கருணாநிதி கதை வசனத்தில் வெளியான நீதிக்குத் தண்டனை திரைப்படத்தில் பாரதியாரின் 'சின்னஞ்சிறு கிளியே கண்ணம்மா' என்னும் பாடலை யேசுதாசுடன் விசுவநாதன் பாடவைத்தார். அப்பொழுது சொர்ணலதாவிற்கு 14 வயது. பின் இவர் 1988-இல் வெளியான குருசிஷ்யன் படத்தில் *உத்தம புத்திரி நானே* என்னும் பாடலை இளையராஜாவின் இசையமைப்பில் பாடினார்.  
பின் தளபதி படத்தில் ’ராக்கம்மா கையத் தட்டு’, சத்திரியன் படத்தில் ‘மாலையில் யாரோ மனதோடு பேச…’, கேப்டன் பிரபாகரன் படத்தில் ‘ஆட்டமா தேரோட்டமா’, சின்னத்தம்பி படத்தில் ‘போவோமா ஊர்கோலம், நீ எங்கே’, என் ராசாவின் மனசிலே படத்தில் ‘குயில் பாட்டு ஓ வந்ததென்ன இளமானே’ போன்ற பாடல்கள் புகழ்பெற்றன.
# சுவர்ணலதா

## சிறப்புக் குறிப்பு

புகழ்பெற்ற இந்திப்படமான "மொகல்-இ-ஆசம்" படம் தமிழில் "அனார்கலி" என்ற பெயரில் வெளியானது. இந்திப் படத்தில் நவ்ஷாத் அலியின் இசையில் புகழ்பெற்றிருந்த கவாலி என்ற போட்டிப் பாடலை ஷம்ஷாத் பேகமும் லதாமங்கேஷ்கரும் பாடியிருந்தார்கள். இப்போட்டிப் பாடலை இரு வெவ்வேறு குரல்களிலும் சொர்ணலதா, சங்கர் கணேசின் இசையமைப்பில் பாடினார். சொர்ணலதாவின் திறமையை நவ்ஷாத் அலி பாராட்டினார். அத்துடன், தன்னுடைய மோதிரத்தையும் சொர்ணலதாவிற்கு விருதுபோல வழங்கினார்.
# சுவர்ணலதா

## விருதுகள்

**தேசிய விருது**
- 1994 - இந்தியாவின் சிறந்த பின்னணிப்பாடகிக்கான வெள்ளித்தாமரை விருது - படம்: கருத்தம்மா, பாடல்: போறாளே பொன்னுத்தாயி
**தமிழக அரசு விருது**
- 1991 - தமிழ்நாட்டின் சிறந்த பின்னணிப்பாடகிக்கான விருது - படம்: சின்னத் தம்பி, பாடல்: போவோமா ஊர்கோலம்
- 1994 - தமிழ்நாட்டின் சிறந்த பின்னணிப்பாடகிக்கான விருது - படம்: கருத்தம்மா, பாடல்: போறாளே பொன்னுத்தாயி
**தமிழக அரசு சிறப்பு விருது**
- 1994 - தமிழ்நாட்டின் சிறந்த பின்னணிப்பாடகிக்கான கலைமாமணி விருது
**சினிமா எக்ஸ்பிரஸ் விருதுகள்**
- 1991 - சிறந்த பின்னணிப்பாடகிக்கான சினிமா எக்ஸ்பிரஸ் விருது - படம்: சின்னத் தம்பி, பாடல்: போவோமா ஊர்கோலம்
- 1995 - சிறந்த பின்னணிப்பாடகிக்கான சினிமா எக்ஸ்பிரஸ் விருது - படம்: காதலன், பாடல்: முக்காலா முக்காபலா
- 1996 - சிறந்த பின்னணிப்பாடகிக்கான சினிமா எக்ஸ்பிரஸ் விருது - படம்: இந்தியன், பாடல்: அக்கடான்னு நாங்க, மாயா மச்சிந்த்ரா
- 1999 - சிறந்த பின்னணிப்பாடகிக்கான சினிமா எக்ஸ்பிரஸ் விருது - படம்: முதல்வன், பாடல்: உளுந்து விதைக்கையில
- 2000 - சிறந்த பின்னணிப்பாடகிக்கான சினிமா எக்ஸ்பிரஸ் விருது - படம்: அலைபாயுதே, பாடல்: எவனோ ஒருவன் வாசிக்கிறான்  
**பிலிம்பேர் விருதுகள்**
- 1991 - சிறந்த பின்னணிப்பாடகிக்கான ஃபிலிம்பேர் விருது - படம்: சின்னத் தம்பி, பாடல்: போவோமா ஊர்கோலம்
- 1995 - சிறந்த பின்னணிப்பாடகிக்கான ஃபிலிம்பேர் விருது - படம்: காதலன், பாடல்: முக்காலா முக்காபலா
- 1996 - சிறந்த பின்னணிப்பாடகிக்கான ஃபிலிம்பேர் விருது - படம்: இந்தியன், பாடல்: அக்கடான்னு நாங்க
- 2000 - சிறந்த பின்னணிப்பாடகிக்கான ஃபிலிம்பேர் விருது - படம்: அலைபாயுதே, பாடல்: எவனோ ஒருவன் வாசிக்கிறான்
- 2002 - சிறந்த பின்னணிப்பாடகிக்கான ஃபிலிம்பேர் விருது - படம்: பூவெல்லாம் உன் வாசம், பாடல்: திருமண மலர்கள்
# சுவர்ணலதா

## இசைப்பயணம்

### இளையராஜா

இளையராஜாவிற்காக 300-இற்கும் மேற்பட்ட பாடல்களைப் பாடியுள்ளார். 90-களில் இளையராஜாவின் இசையமைப்பில் பாடல்கள் பாடினார். சின்னத் தம்பி திரைப்படத்தில் 'போவோமா ஊர்கோலம்', 'நீ எங்கே என் அன்பே' ஆகிய பாடல்கள் வெற்றி பெற்றன. 'போவோமா ஊர்கோலம்' பாடலுக்குச் சிறந்த பாடகர் விருதை தமிழக அரசு வழங்கி பெருமைப்படுத்தியது.  
தளபதி திரைப்படத்தில் இவர் பாடிய 'இராக்கம்மா கையத்தட்டு' பிபிசி-யின் உலக அளவில் வெற்றிப்பாடல் பட்டியலில் வந்தது.  
இளையராஜாவிற்காக "சொல்லிவிடு வெள்ளிநிலவே", "கண்ணே இந்தக் கல்யாண கதை", "என்னைத் தொட்டு அள்ளிகொண்ட" போன்ற பல பாடல்களைப் பாடியுள்ளார்.
# சுவர்ணலதா

## மறைவு

நுரையீரல் பாதிப்பு காரணமாக சென்னை தனியார் மருத்துவமனையில் அனுமதிக்கப்பட்டிருந்த சுவர்ணலதா 2010, செப்டம்பர் 12 தனது 37ஆவது அகவையில் காலமானார்.
# சட்டமன்ற உறுப்பினர் (இந்தியா)

**சட்டமன்ற உறுப்பினர்** (ச.ம.உ) (*Member of Legislative Assembly* = *MLA*) என்பவர் இந்தியாவில் ஒரு தொகுதியின் வாக்காளர்களால் சட்டமன்றத்திற்கு தேர்வு செய்யப்படும் ஒரு பிரதிநிதியாவார். இந்தியாவில் உள்ள மாநிலங்கள் மற்றும் யூனியன் பிரதேசங்களில் அரசியலமைப்பால் உருவாக்கப்பட்ட சட்டமன்றங்கள் செயல்படுகின்றன. ஒவ்வொரு மாநிலத்தின் எதிர்காலம் மற்றும் மாநில நிர்வாகத்திற்கு அம்மாநிலத்தின் சட்டமன்றமே முதன்மைக் காரணியாக உள்ளன. அவற்றின் உறுப்பினர்கள் **சட்டமன்ற உறுப்பினர்கள்** என அழைக்கப்படுகின்றனர்.
# சட்டமன்ற உறுப்பினர் (இந்தியா)

## தகுதி

நாடாளுமன்றத்திற்கு தேர்ந்தெடுக்கப்படும் உறுப்பினர்களுக்கு உரிய தகுதி விதிகள், இதற்கும் உரியதாகும். அதன்படி இந்திய குடியுரிமை உள்ள எவரும், சட்டமன்றத் தேர்தலில் பங்கு கொண்டு வெற்றி பெறலாம். அவருக்கு வயது இருபத்தைந்துக்கு மேல் இருக்க வேண்டும்.
# வலைவாசல்:தமிழீழம்/அறிமுகம்

**தமிழீழம்** (*Tamil Eelam*) எனப்படுவது இலங்கைத் தமிழ் மற்றும் முஸ்லீம் தேசிய இனங்கள் தமது தாயக பிரதேசமாக கருதும் இலங்கையின் வடக்கு, கிழக்கு மாகாணங்களை இணைத்த நிலப்பகுதியைக் குறிக்கும்.  
தமிழீழம் தமது தேசியமாக தமிழர்களாலும், அவர்களது அரசியல் நிறுவனங்களாலும் முன்வைக்கப்படுகின்றது. இத்தேசிய கோரிக்கை, இலங்கையின் எண்ணிக்கைப் பெரும்பான்மை இனமான சிங்களவரை பிரதிநிதித்துவப்படுத்தும் அரசாங்கத்தால் மேற்கொள்ளப்பட்ட பெருந்தேசியவாத ஒடுக்குமுறைகளுக்கு எதிரான உணர்வாக உருவானது.  
**தமிழீழக்** கோரிக்கை 1977ம் ஆண்டு இடம்பெற்ற பொதுத்தேர்தலில் தமிழரசுக்கட்சியினுடைய நிலைப்பாடாக முன்வைக்கப்பட்டு, வாக்களிப்பில் அறுதிப்பெரும்பான்மை ஆதரவினை பெற்று தமிழ் தேசிய இனத்தின் அங்கீகாரத்தை பெற்றுக்கொண்டது. மீண்டும் 2003 ஆம் ஆண்டு பொதுத்தேர்தலின்போது இக்கோரிக்கை முன்வைக்கப்பட்டு தமிழ் தேசிய இனத்தின் பெரும்பான்மையான ஆதரவினை பெற்றுக்கொண்டது.
---
:***குறிப்பு.** அறிமுக பக்கத்தில் இடம்பெறும் படிமங்கள் இங்கு உள்ளன.*
</noinclude>
# வலைவாசல்:தமிழீழம்/அறிமுகம்/படிமம்

<noinclude><br clear=all>
# வலைவாசல்:தமிழீழம்/அறிமுகம்/படிமம்

## Usage

The layout design for these subpages is at வலைவாசல்:தமிழீழம்/அறிமுகம்/வடிவமைப்பு.
1. Add a new Introduction image to the next available subpage.
1. Update end= to new total for the randomizer above.
# வலைவாசல்:தமிழீழம்/அறிமுகம்/படிமம்

## Introduction images list

வலைவாசல்:தமிழீழம்/அறிமுகம்/1  
<br clear=all>
---
வலைவாசல்:தமிழீழம்/அறிமுகம்/2  
<br clear=all>
---
வலைவாசல்:தமிழீழம்/அறிமுகம்/3  
<br clear=all>
---
வலைவாசல்:தமிழீழம்/அறிமுகம்/4  
<br clear=all>
---
வலைவாசல்:தமிழீழம்/அறிமுகம்/5  
<br clear=all>
---
<br clear=all>
</noinclude>
# வலைவாசல்:தமிழீழம்/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>
| தமிழ்நாடு
rect 0 0 1000 750 தமிழ்நாடு
desc </imagemap></div> | தமிழ்
rect 0 0 1000 750 தமிழ்
desc </imagemap></div> | வரலாறு
rect 0 0 1000 500 வரலாறு
desc </imagemap></div> | இலங்கை
rect 0 0 1000 500 இலங்கை
desc </imagemap></div> | <div></div> |  |
| --- | --- | --- | --- | --- | --- |
| **தமிழ்நாடு** | **தமிழ்** | **வரலாறு** | **இலங்கை** | **தமிழர்** | }<noinclude></noinclude> |
# வலைவாசல்:தமிழீழம்/பிற விக்கிமீடிய திட்டங்கள்

| ** &nbsp;விக்கிசெய்திகளில்**&nbsp; | ** &nbsp;விக்கிமேற்கோள்களில்**&nbsp; | ** &nbsp;விக்கிநூல்களில்**&nbsp; | ** &nbsp;விக்கிமூலத்தில்**&nbsp; | ** &nbsp;விக்சனரியில்**&nbsp; | ** விக்கிப்பொதுவில்** |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
# சுவிசு பிராங்க்

**பிராங்க்** (சின்னம்: **CHF**; குறியீடு: **CHF**) சுவிட்சர்லாந்து நாட்டின் நாணயம். லீக்டன்ஸ்டைன் நாட்டிலும் நாணயமாக பயன்படுத்தப்படுகிறது. "பிராங்க்" என்றழைக்கப்படும் நாணய வகைகள் பல நூற்றாண்டுகளாக ஐரோப்பிய நாடுகளில் புழக்கத்தில் இருந்து வந்துள்ளன. ஆனால் ஐரோப்பிய ஒன்றியம் (ஐ. ஒ) தோன்றிய பின்னர் சுவிட்சர்லாந்தைத் தவிர பிராங்க் நாணய வகைகளை பயன்படுத்தி வந்த நாடுகள் ஐ. ஒவில் இணைந்தபோது அதன் பொது நாணயமான யூரோவுக்கு மாறிவிட்டன. தற்போது சுவிஸ் பிராங்க் மட்டுமே புழக்கத்திலிருக்கின்றது.
# வலைவாசல்:தமிழீழம்/செய்திகள்/விக்கிசெய்திகள்

- டிசம்பர் 4, 2013: திருகோணமலை நிவாரணப் பணியாளர்கள் 17 பேரை இலங்கை இராணுவமே படுகொலை செய்தது, அறிக்கை வெளியீடு.
- நவம்பர் 28, 2013: மாவீரர் நாள் 2013: யாழ்ப்பாணம் உட்பட உலகெங்கும் உணர்வுபூர்வமாக நினைவு கூரப்பட்டது.
- நவம்பர் 17, 2013: பிரித்தானியப் பிரதமர் கேமரனின் வரலாற்றுச் சிறப்பு மிக்க யாழ்ப்பாணப் பயணம்.
- அக்டோபர் 25, 2013: வட மாகாண சபையின் முதல் அமர்வு கைதடியில் புதிய கட்டடத்தில் தொடங்கியது.
- செப்டம்பர் 24, 2013: வட மாகாணசபை முதலமைச்சர் பதவிக்கு சி. வி. விக்னேசுவரனை தமிழ்த் தேசியக் கூட்டமைப்பினர் தெரிவு.
# தோப்புத்துறை அல்-நூர் இந்தியன் மெட்ரிகுலேசன் பள்ளி

**அல்-நூர் இந்தியன் மெட்ரிகுலேசன் மேல்நிலை பள்ளி ** வேதாரண்யம், தோப்புத்துறை, தேத்தாக்குடி, பெரியகுத்தகை, புஷ்பவனம், நாலுவேதபதி, நெய்விளக்கு, செம்போடை, கரும்பபுலம் போன்ற ஊர்களின் உள்ளவர்களுக்கு ஆங்கில வழிக் கல்வியை கடந்த 24 ஆண்டுகளுக்கு மேலாக வழங்கி வருகிறது. இந்தப் பள்ளி தமிழ்நாடு அரசின் பதின்ம வழிக் கல்விக்கான அரசு அங்கீகாரம் பெற்ற பள்ளியாகும்.
# ஸ்ரீதேவி

**ஸ்ரீதேவி** (*Sridevi*, 13 ஆகத்து 1963 - 24 பெப்ரவரி 2018) தமிழ்நாடு, விருதுநகர் மாவட்டம், மீனம்பட்டியில் பிறந்து இந்தியத் திரைப்படத் துறையில் புகழ்பெற்ற ஒரு நடிகை ஆவார். 1969ல் *துணைவன்* திரைப்படத்தில், குழந்தை நட்சத்திரமாக முருகன் வேடத்தில் அறிமுகமானார்.  
கதாநாயகியாக இவர் நடித்த முதல் படம் கே. பாலச்சந்தரின் *மூன்று முடிச்சு* (1976). ஆரம்ப காலத்தில் கமல்ஹாசன், ரஜினிகாந்த்துடன் இணைந்து பல திரைப்படங்களில் நடித்தார்.  
இவர் தமிழ், தெலுங்கு, மலையாளம், ஹிந்தி திரைப்படங்களில் நடித்தார். தனது நடிப்பிற்காக தமிழ் நாடு, ஆந்திர மாநில அரசுகளின் சிறந்த நடிகைக்கான விருதுகளையும், கேரள அரசின் சிறந்த குழந்தை நட்சத்திர விருதையும், நான்கு முறை பிலிம்பேர் விருதினையும் வென்றார். இது வரை 300 படங்களில் நடித்துள்ளார். இவரது கடைசி படமும் 300வது படமாகும்.  
கலைத்துறையில் இவர் ஆற்றிய பணிக்காக இவருக்கு 2013ஆம் ஆண்டில் பத்மஸ்ரீ விருது வழங்கப்பட்டது.
# ஸ்ரீதேவி

## வாழ்க்கை குறிப்புகள்

இவர் இயற்பெயர் ஸ்ரீலட்சுமிதேவி என்ற தனது பெயரை திரையுலகிற்காக சுருக்கமாக **ஸ்ரீதேவி** என்று மாற்றி வைத்து கொண்டார். இவர் ஐயப்பன் நாயுடு – இராஜேஸ்வரி ரெட்டி தம்பதியருக்கு 1963 ஆகத்து 13 அன்று சென்னையில் பிறந்தார் இவருக்கு ஸ்ரீலதா என்ற தங்கை ஒருவர் உள்ளார். இவர் தந்தை ஐயப்பன் விருதுநகர் மாவட்டம் சிவகாசி ஊராட்சி ஒன்றியம், அனுப்பன்குளம் ஊராட்சியில் உள்ள மீனம்பட்டி கிராமத்தில் ஒரு செல்வாக்கு மிக்க நாயுடு சமூகத்தைச் சேர்ந்தவர். பின்பு ஐயப்பன் அன்றைய முன்னணி வழக்கறிஞராக சென்னை உயர் நீதிமன்றத்தில் பணியாற்றி வந்த போது ஆந்திர மாநிலம் சித்தூரை சேர்ந்த ராஜேஸ்வரி ரெட்டி என்பவரை இரண்டாவது திருமணம் செய்து கொண்டார். ஶ்ரீலதாவின் கணவர் சஞ்சய் ராமசாமி 1991 தமிழ்நாடு சட்டமன்றத் தேர்தலில் விருதுநகர் சட்டமன்றத் தொகுதியிலிருந்து அவர் சார்ந்திருந்த இந்தியக் காங்கிரசு (சமதர்மம்) கட்சி சார்பில் வெற்றி பெற்று சட்டமன்ற உறுப்பினராக தேர்வானார்.  
1996 சூன் 2 அன்று ஸ்ரீதேவிக்கும், இந்தித் திரைப்பட தயாரிப்பாளரான போனி கபூருக்கும் திருமணம் நடைபெற்றது. இவர்களுக்கு ஜான்வி, குஷி என்ற இரண்டு மகள்கள் உள்ளனர்.
# ஸ்ரீதேவி

## நடித்த திரைப்படங்கள்

### தமிழ்த் திரைப்படங்கள்

| ஆண்டு | திரைப்படம் | ஏற்ற வேடம் | குறிப்புகள் |
| --- | --- | --- | --- |
| 1969 | துணைவன் '' | முருகன் |  |
| 1969 | * நம் நாடு * | கிங் |  |
| 1970 | * அகத்தியர் * |  |  |
| 1970 | * பெண் தெய்வம் * |  |  |
| 1971 | * பாபு * |  |  |
| 1971 | * யானை வளர்த்த வானம்பாடி மகன் * |  |  |
| 1972 | * கனிமுத்து பாப்பா * |  |  |
| 1972 | * மலைநாட்டு மங்கை * |  |  |
| 1972 | * வசந்த அறைகள் * |  |  |
| 1973 | * நண்பன் * |  |  |
| 1973 | * தெய்வ குழந்தைகள் * |  |  |
| 1973 | *பிரார்த்தனை* |  |  |
| 1973 | * பாரத விலாஸ் * |  |  |
| 1974 | * திருமாங்கல்யம் * |  |  |
| 1974 | * திருடி * |  |  |
| 1974 | * எங்கள் குல தெய்வம் * | இளம் வள்ளி |  |
| 1974 | * அவளுக்கு நிகர் அவளே * | இளம் மீனா |  |
| 1976 | * தசாவதாரம் * | இளவரசி சீதா |  |
| 1976 | * மூன்று முடிச்சு * | செல்வி |  |
| 1977 | * உன்னை சுற்றும் உலகம் * | சீதா |  |
| 1977 | * காயத்ரி * | காயத்ரி |  |
| 1977 | * கவிக்குயில் * | ராதா |  |
| 1977 | * 16 வயதினிலே * | மயில் |  |
| 1977 | * சாய்ந்தாடம்மா சாய்ந்தாடு * | கவுரி |  |
| 1978 | * இளைய ராணி ராஜலட்சுமி * |  |  |
| 1978 | * யமுனா கங்கா காவேரி * |  |  |
| 1978 | * டாக்ஸி டிரைவர் * |  |  |
| 1978 | * வணக்கத்திற்குரிய காதலியே * |  |  |
| 1978 | * இது எப்படி இருக்கு * |  |  |
| 1978 | * மச்சானைப் பார்த்தீங்களா * |  |  |
| 1978 | * மனிதரில் இத்தனை நிறங்களா * |  |  |
| 1978 | * முடிசூடா மன்னன் * | தோற்றம் |  |
| 1978 | * பைலட் பிரேம்நாத் * |  |  |
| 1978 | * சிகப்பு ரோஜாக்கள் * | சாரதா |  |
| 1978 | * ஆண்கள் * | பிரியா |  |
| 1978 | * கண்ணன் ஒரு கைக்குழந்தை * |  |  |
| 1978 | * ராஜாவுக்கேத்த ராணி * |  |  |
| 1978 | * சக்கபோடு போடு ராஜா * |  |  |
| 1979 | * அரும்புகள் * |  |  |
| 1979 | * தர்ம யுத்தம் * | சித்ரா |  |
| 1979 | '' கல்யாணராமன் | கல்யாணராமன் '' | செண்பகம் |
| 1979 | * பகலில் ஒரு இரவு* | சிந்து |  |
| 1979 | * கவரிமான் * |  |  |
| 1979 | * நீலமலர்கள் * | மீனா |  |
| 1979 | '' நான் ஒரு கை பார்க்கிறேன்' ' |  |  |
| 1979 | * பட்டாக்கத்தி பைரவன் * | தீபா |  |
| 1979 | * சிகப்புக்கல் மூக்குத்தி * |  |  |
| 1979 | * லட்சுமி * | லட்சுமி |  |
| 1979 | * தாயில்லாமல் நானில்லை * | புவனா |  |
| 1980 | * குரு * |  |  |
| 1980 | * ஜானி * | அர்ச்சனா |  |
| 1980 | * வறுமையின் நிறம் சிவப்பு * | தேவி |  |
| 1980 | * விஸ்வரூபம் * |  |  |
| 1981 | * பால நாகம்மா * | பாலா |  |
| 1981 | * தெய்வ திருமணங்கள் * |  |  |
| 1981 | * சங்கர்லால் * | ஹேமா |  |
| 1981 | * மீண்டும் கோகிலா * | கோகிலா |  |
| 1981 | * ராணுவ வீரன் * |  |  |
| 1982 | * மூன்றாம் பிறை * | பாக்கியலட்சுமி/ விஜயா / விஜி |  |
| 1982 | * தேவியின் திருவிளையாடல் * |  |  |
| 1982 | * தனிக்காட்டு ராஜா * | வாணி |  |
| 1982 | * போக்கிரி ராஜா * | வனஜா |  |
| 1982 | * வாழ்வே மாயம் * | தேவி |  |
| 1982 | * வஞ்சம் * |  |  |
| 1983 | * அடுத்த வாரிசு * | வள்ளி / ராதா |  |
| 1983 | * சந்திப்பு * | கீதா |  |
| 1985 | * மீனாட்சியின் திருவிளையாடல் * |  |  |
| 1986 | * நான் அடிமை இல்லை * | பிரியா |  |
| 1986 | * ஹரே ராதா ஹரே கிருஷ்ணா * | ராதா |  |
| 2012 | * இங்கிலீஷ் விங்கிலிஷ் * | சசி |  |
| 2015 | * புலி * | ராணி யுவராணி | } |
# ஸ்ரீதேவி

## பாலிவுட்

ஸ்ரீதேவி பாலிவுட் படங்களிலும் நடித்துள்ளார். இவர் தமிழ், தெலுங்கு, கன்னடம், மலையாளம் ஆகிய தென்னக மொழிப் படங்களில் நடித்துப் பெரும் புகழ்பெற்ற பின்னர், 1980-களின் தொடக்கத்தில் பாலிவுட் சென்று மிகப் பெரிய வெற்றிகளைக் கண்டார். 1980-களின் தொடக்கத்தில் அவர் நடித்த இந்திப் படங்கள் மிகப் பெரிய வெற்றி பெற இந்தியாவின் முதல் *பெண் சூப்பர் ஸ்டார்* எனப் பெயர்ப் பெற்றார். ராஜேஷ் கன்னா, தர்மேந்திரா, மிதுன் சக்கரவர்த்தி, அமிதாப் பச்சன், ரிஷிகபூர், அனில் கபூர், சல்மான் கான், சஞ்சய் தத் ஆகிய பெரும் நடிகர்களுக்கு ஜோடியாக நடித்துள்ளார். மிக நீண்ட காலம் பாலிவுட்டில் அவர் நடித்துவந்தார்.
# ஸ்ரீதேவி

## மறைவு

2018 ஆம் ஆண்டு பெப்ரவரி மாதம் 24ஆம் நாள் சனிக்கிழமை இரவு துபாயில் மாரடைப்பு காரணமாக காலமானார் என்று செய்திகள் வெளியானது. பின்னர் வெளியான பிணக்கூற்று அறிக்கை, அவர் நீரில் மூழ்கி இறந்ததாகவும், அவரது குருதியில் மதுபானம் இருந்ததாகவும் கூறியது. உடற்கூறு ஆய்வு செய்யப்பட்ட அவரது உடலானது பெப்ரவரி 27, 2018 அன்று தனி விமானம் மூலம் துபாயிலிருந்து மும்பைக்கு கொண்டு வரப்பட்டது. பின்பு இவரது உடலை பெப்ரவரி 28, 2018 அன்று மும்பையில் உள்ள வில்லே பார்லே மின்மயானத்தில் முழு அரசு மரியாதையுடன் தகனம் செய்யப்பட்டது.
# பிரித்தானியச் சண்டை

**பிரித்தானியச் சண்டை** (ஆங்கிலம்: Battle of Britain; ஜெர்மன்: Luftschlacht um England அல்லது Luftschlacht um Großbritannien) 1940ல் இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. நாசி ஜெர்மனியின் விமானப்படையான *லுஃப்ட்வாஃபே* பிரிட்டனின் விமானப்படையைத் தாக்கி அழிக்க மேற்கொண்ட முயற்சி “பிரித்தானியச் சண்டை” என்றழைக்கப்படுகிறது. இப்பெயர் பிரித்தானிய பிரதமர் வின்ஸ்டன் சர்ச்சில் பாராளுமன்றத்தில் ஆற்றிய ஒரு பேருரையிலிருந்து உருவானது. "பிரான்சுக்கான சண்டை முடிந்து விட்டது. அடுத்து பிரிட்டனுக்கான சண்டை ஆரம்பமாகும்” என்று அவர் பேசிய வார்த்தைகளே இச்சண்டையின் பெயர்காரணமாகின. ஜூலை-அக்டோபர், 1940 காலகட்டத்தில் பிரிட்டனின் வான்பிரதேசங்களில் நடைபெற்ற இச்சண்டை, முழுவதும் விமானப்படைகள் மட்டுமே மோதிய முதல் போராகக் கருதப்படுகிறது.  
மேற்கு ஐரோப்பா முழுவதையும் கைப்பற்றிய பின் நாசி ஜெர்மனியின் படைகள் அடுத்து பிரித்தானியா தீவுகளைக் கைப்பற்றத் திட்டமிட்டன. ஆங்கிலக் கால்வாயைக் கடந்து பிரிட்டனின் கடற்கரைகளில் படைகளைத் தரையிறக்க பிரித்தானிய விமானப்படை பேரிடராக இருக்கும் என்பதால், தரைவழி படையெடுப்பு தொடங்கும் முன் அதை அழிக்க வேண்டும் என்பதற்காக ஹிட்லரும், லுஃப்ட்வாஃபே தலைமைத் தளபதி கோரிங்கும் வான்வழித் தாக்குதலைத் தொடங்கினர். ஆரம்பத்தில் இதன் இலக்கு பிரித்தானியா விமானப்படையின் அழிவாக மட்டும் இருந்தது. ஆனால் சண்டையின் இடையில் ஹிட்லர் பிரிட்டனின் நகரங்களின் மீது குண்டு வீசி அழிக்க உத்தரவிட்டார். இவ்வாறு மாறுபட்ட இலக்குகளை லுஃப்ட்வாஃபேவால் நிறைவேற்ற முடியாமல் ஜெர்மனியின் தாக்குதல் தோல்வியடைந்தது. லுஃப்ட்வாஃபே விமானங்களின் இழப்புகள் மிகவும் அதிகமானதால் ஜெர்மனி வான்வழித் தாக்குதலை நிறுத்திக்கொண்டது. பிரித்தானியா மீது படையெடுக்க வகுக்கப்படிருந்த சீ லயன் நடவடிக்கைத் திட்டமும் கைவிடப்பட்டது. இரண்டாம் உலகப்போரில் ஜெர்மனி சந்தித்த முதல் தோல்வி இதுவே.
# பிரித்தானியச் சண்டை

## பின்புலம்

சங்கிலி அரண்]]
1940ல் நாசி ஜெர்மனியின் படைகள் மேற்கு ஐரோப்பாவின் பெரும்பகுதியைக் கைப்பற்றி விட்டன. பெல்ஜியம், நெதர்லாந்து, டென்மார்க், நார்வே போன்ற நாடுகள் நாசிப் போர் எந்திரத்தின் வலிமையின் முன்னால் ஈடுகொடுக்க முடியாமல் ஒன்றன்பின் ஒன்றாக சரணடைந்தன. ஜூன் 1940ல் பிரான்சு சண்டை முடிந்து பிரான்சும் ஜெர்மனியிடம் சரணடைந்தது. மேற்கு ஐரோப்பாவில் நாசிகளுக்கு மீதமிருந்த ஒரே எதிரி பிரித்தானியா மட்டுமே. பிரிட்டனின் படை பிரான்சு போர்க்களத்தில் படுதோல்வியடைந்து ஜெர்மனி படைகளால் சிறைபிடிக்கப் படுவதிலிருந்து மையிரிழையில் தான் தப்பியிருந்தன. வீரர்கள் தப்பினாலும், பிரிட்டனின் பீரங்கிகள், டாங்குகள், தளவாடங்கள் ஆகியவற்றில் மிகப்பெரும்பகுதி ஜெர்மன் படையின் கையில் சிக்கிக் கொண்டது. இதனால் மனமுடைந்த பிரித்தானியா விரைவில் அமைதி கோரி பேச்சுவார்த்தைக்கு இணங்கிவிடும் என்று ஹிட்லர் நம்பினார். சோவியத் யூனியன் மீது உடனே படையெடுக்க வேண்டுமென்று அவசரப்பட்டார். ஆனால் பிரிட்டனில் பிரதமர் நெவில் சாம்பர்லேனின் ஆட்சி கவிழ்ந்து வின்ஸ்டன் சர்ச்சில் பிரதமரானதால், அந்நாடு சமாதானப் பேச்சுக்கு வரமறுத்து விட்டது. இதனால் பிரித்தானியா மீதான படையெடுப்பு பற்றி ஜெர்மன் போர்த் தலைமையகம் திட்டமிடத் தொடங்கியது.  
”]]
பிரிட்டனைத் தாக்க எத்தனிக்கும் எந்தவொரு தரைப்படையும் அதனை ஐரோப்பிய நிலப்பரப்பிலிருந்து பிரிக்கும் ஆங்கிலக் கால்வாயைக் கடந்தே செல்ல வேண்டும். வலிமை வாய்ந்த பிரித்தானியா கடற்படை ஆங்கிலக் கால்வாயைப் பாதுகாத்து வந்ததால் ஜெர்மனி தரைப்படை தளபதிகள் படையெடுப்பினால் பெரும் இழப்புகள் உண்டாகுமென்று ஹிட்லரை எச்சரித்தனர். ஜெர்மனியின் கடற்படை தளபதி அட்மைரல் எரிக் ரைடர் இதற்கு முன்னால் நார்வே நாட்டின் மீது படையெடுத்த போது தமது படை பெரும் சேதமடைந்து விட்டதாகவும், பிரிட்டனின் கடற்படையைச் சமாளிக்கும் பலம் அதற்கு இல்லையெனவும் எச்சரித்தார். இதனால் ஜெர்மன் தரைப்படைகள் பிரித்தானியா கடற்படையின் தாக்குதலுக்குள்ளாகாமல் ஆங்கிலக் கால்வாயைக் கடக்க ஜெர்மன் விமானப்படையின் (லுஃப்ட்வாஃபே) குதி குண்டுவீசி விமானங்களின் (டைவ் பாம்பர்கள்) துணை வேண்டுமென்பது புலனானது. இது நடக்கவேண்டுமெனில் முதலில் பிரிட்டனின் விமானப்படை அழிக்கப்பட வேண்டும். ஏனென்றால் ஜெர்மன் குண்டுவீசி விமானங்களை அதனைவிட வேகமாகச் செல்லக் கூடிய பிரித்தானிய சண்டை விமானங்கள் (ஃபைட்டர்ஸ்) எளிதில் சுட்டு வீழ்த்திவிடும். இந்த சூழலை கருத்தில் கொண்டு ஜூலை 16, 1940ல் ஹிட்லர் தனது 16வது ஆணையைப் பிறப்பித்தார்: பிரித்தானியா மீது படையெடுக்க வேண்டும்; அப்படையெடுப்பு நிகழும் போது ஆங்கிலக் கால்வாயில் பிரித்தானிய விமானப்படையால் இடையூறு ஏற்படக்கூடாது. எனவே படையெடுப்பு நிகழும் முன் பிரித்தானிய விமானப்படை நொறுக்கப்பட வேண்டும். ஆங்கிலக் கால்வாயின் வான்பிரதேசங்களில் லுஃப்ட்வாஃபே ஆதிக்கம் செலுத்த வேண்டும். இந்த வான் ஆதிக்க நிலையை அடைவதற்கு கொரிங்கின் லுஃப்ட்வாஃபேவிற்கு ஆகஸ்ட் மத்திவரை அவகாசம் தரப்பட்டது.
# பிரித்தானியச் சண்டை

## நிகழ்வுகள்

லுஃப்ட்வாஃபே ஜூலை மாதம் பிரித்தானிய விமானப்படையின் மீது தனது தாக்குத்லைத் தொடங்கியது. அடுத்த மூன்று மாதங்கள் இடைவிடாது நடைபெற்ற இச்சண்டையை நான்கு முக்கிய கட்டங்களாகப் பிரிக்கலாம்:
1. ஜுலை 10 - ஆகஸ்ட் 11 : கால்வாய் மோதல்கள்
1. ஆகஸ்ட் 12 - ஆகஸ்ட் 23: “கழுகுத் தாக்குதல்” கரையோர விமானத்தளங்களின் மீதான லுஃப்ட்வாஃபே தாக்குதல்கள்
1. ஆகஸ்ட் 24 - செப்டம்பர் 6 : பிரித்தானிய விமானப்படைத் தளங்களின் மீதான் உச்சகட்ட தாக்குதல்கள்
1. செப்டம்பர் 6 முதல் : பிரிட்டனின் நகரங்கள் மற்றும் குடியிருப்புகள் மீதான தாக்குதல்கள்  
ஆரம்பத்தில் லுஃப்ட்வாஃபே ஆங்கிலக்கால்வாய் மீது சரக்குக் கப்பல்கூட்டங்களின் மீது தாக்குதல் தொடுத்தன. தங்கள் விமானங்கள் மற்றும் விமானிகளின் பலங்களையும் பலவீனங்களையும், பிரிட்டனனின் பாதுகாப்பு ஏற்பாடுகளையும் அறிந்து கொள்ள ஜெர்மன் தளபதிகள் ஸ்பெர்லேயும் கெச்சல்ரிங்கும் இத்தாக்குதல்களைப் பயன்படுத்திக்கொண்டனர். இத்தாக்குதல்கள் லுஃப்ட்வாஃபேக்கு பெரும் வெற்றியில் முடிவடைந்தன. சரக்குக் கப்பல்களின் இழப்புகள் அளவுக்கதிகமானதால் பிரித்தானியா ஆங்கிலக் கால்வாயில் சரக்குக் கப்பல்கூட்டங்கள் செல்வதை தடை செய்துவிட்டது. இந்த மோதல்கள் இரு தரப்பினரும் எதிரிகளின் உத்திகளைத் தெரிந்து கொள்ள உதவின.  
கால்வாய் மோதல்களில் அடைந்த வெற்றியைத் தொடர்ந்து லுஃப்ட்வாஃபே கரையோர பிரித்தானிய விமானப்படைத் தளங்களை குறிவைக்கத் தொடங்கியது. அட்லரான்கிர்ஃப் (கழுகுத் தாக்குதல்) என்று சங்கேதப்பெயரிடப்பட்ட இத்தாக்குதல் ஆகஸ்ட் 13ம் தேதி தொடங்கியது. ராடார் நிலையங்கள், கரையோர ஓடுதளங்கள் ஆகியவை குண்டுவீசி தகர்க்கப்பட்டன. ஆகஸ்ட் 24 வரை நடைபெற்ற இத்தாக்குதல்களில் இருதரப்பிலும் பெருத்த சேதம் ஏற்பட்டது. யாருக்கும் வெற்றி ஏற்படாத நிலையில் கோரிங் தனது படையினருக்கு வேறொரு உத்தரவைப் பிறப்பித்தார்.  
ஆக்ஸ்ட் 24ல் கோரிங்கின் உத்தரவின்படி லுஃப்ட்வாஃபே உள்நாட்டிலுள்ள பிரித்தானிய விமானத்தளங்களை, விமானங்களுக்கு உதிரி பாகங்களைத் தயாரிக்கும் தொழிற்சாலைகளையும் தாக்கத் தொடங்கின. அடுத்த இருவாரங்கள் பிரித்தானியச் சண்டையின் அதிமுக்கிய கட்டமாகக் கருதப்படுகிறது. இரு புறமும் பெருத்த சேதம் ஏற்பட்டு, படைகள் சோர்வடையத் தொடங்கின. இருப்பினும் சண்டையின் உக்கிரம் மேலும் தீவிரமடைந்தது. அதுவரை ஹிட்லரின் நேரடி உத்தரவின்படி பிரிட்டனின் மக்கள் குடியிருப்புகள் மீது குண்டு வீசுவதை லுஃப்ட்வாஃபே விமானிகள் தவிர்த்து வந்தனர். ஆனால் தவறுதலாக லண்டனின் சுற்றுப்புறங்களில் இருந்த சில விமானதளங்களின் மீது குண்டுகள் வீசப்பட்டன. இதற்குப் பதிலடி கொடுப்பதற்காக சர்ச்சில் ஜெர்மனியின் தலைநகரம் பெர்லின் மீது குண்டு வீச ஆணையிட்டார். இதனால் கோபமடைந்த ஹிட்லர் தனது முந்தைய ஆணையை விலக்கிக் கொண்டார். பிரிட்டனின் நகரங்களை தரைமட்டமாக்கும்படி கோரிங்க்கு உத்தரவிட்டார். இதனால், ஜெர்மனியின் போர் இலக்கு பிரிட்டனின் விமானப்படையை அழிப்பதிலிருந்து பிரிட்டனின் நகரங்களை அழிப்பதற்கு மாற்றப்பட்டது. இம்மாற்றம், பிரித்தானிய விமானப்படைக்குச் சாதகமாகிப் போனது. செப்டம்பர் மாதம் முழுவதும் லண்டன் முதலிய பிரித்தானிய நகரங்கள் கடுமையான குண்டுவீச்சுக்கு உள்ளாகின. ஆனால் பிரித்தானிய விமானத்தளங்கள் தாக்குதலிருந்து தப்பித்தன. இது எதிர்த் தாக்குதல் நிகழ்த்த பிரித்தானிய விமானப்படைக்குப் பெரிதும் உதவியது. தாக்குதலில் ஈடுபட்ட லுஃட்ஃபுளோட்டுகளுக்கு (ஜெர்மன் விமானப்படைப் பிரிவுகள்) பேரிழப்பு ஏற்பட்டது. பிரித்தானியா சரணடையவும் இல்லை, அதன் விமானப்படைக்குப் பெரும் அழிவு ஏற்படவும் இல்லை. தோல்வியை ஒப்புக்கொண்ட ஹிட்லர் அக்டோபர் 13ல் சீ லயன் நடவடிக்கையை அடுத்த ஆண்டுக்கு ஒத்திவைத்தார். இத்துடன் பிரித்தானியச் சண்டை நிறைவுக்கு வந்தது.
# பிரித்தானியச் சண்டை

## விளைவுகள்

நாட்டு விமானப்படையின் 303வது ஸ்குவாட்ரன் விமானிகள்]]
லுஃப்ட்வாஃபேவினால் பிரிட்டனின் வான்வெளியில் வானாதிக்க நிலையை அடைய முடியாததால், திட்டமிடப்பட்டிருந்த ஜெர்மனியின் பிரித்தானியா படையெடுப்பு கைவிடப்பட்டது. நாசி போர் எந்திரத்தை எதிர்த்து ஒரு நாடு தப்பிப் பிழைக்கமுடியுமென்பதை பிரிட்டனின் இந்த வெற்றி உலகுக்கு உணர்த்தியது. இவ்வெற்றிக்குப் பின்னர், பிரிட்டனுக்கு உதவுவது பற்றியான அமெரிக்காவின் நிலை பிரிட்டனுக்குச் சாதகமாக மாறியது. மேற்குப் போர்முனையில் இன்னும் ஒரு எதிரி மீதமிருக்கும்போதே கிழக்குப் போர்முனை நோக்கி ஹிட்லர் தன் கவனத்தைத் திசை திருப்ப வேண்டியதாயிற்று. இதனால் அடுத்த நான்காண்டுகள் சோவியத் யூனியனுடனான போரில் அவரால் ஜெர்மனியின் முழுபலத்தை பிரயோகிக்க முடியவில்லை. பிரிட்டனைத் தளமாக பயன்படுத்திக் கொண்ட நேச நாடுகள் ஜெர்மனியின் ஆக்கிரமிப்பிலிருந்த ஐரோப்பா மீது அவ்வப்போது தாக்குதல் நடத்தி தொல்லை கொடுத்து வந்தன. 1944ல் பிரான்சு மீது நேச நாடுகள் படையெடுக்கவும் பிரித்தானியா தளமாக உதவியது. இதனால் இருமுனைகளிலும் போரிடும் நிலைக்கு ஜெர்மனி தள்ளப்பட்டது. எனவே பிரித்தானியச் சண்டையில் ஜெர்மனியின் தோல்வி பெரும் போரியல் உபாயத் தவறாகக் கருதப்படுகிறது.  
பிரித்தானியச் சண்டையில் லுஃப்ட்வாஃபேவைத் தோற்கடித்த பிரித்தானிய விமானிகள் பிரித்தானியா ஆட்சியாளர்களாலும், மக்களாலும் பெருமளவில் கொண்டாடப்படுகின்றனர். சர்ச்சில் நாடாளுமன்றத்துக்கு ஆற்றிய உரையொன்றில் ”நமது வரலாற்றில் இதற்கு முன்னர் இதுபோல இத்தனை மக்கள், ஒரு சிலருக்கு (விமானிகள்) கடமைப்பட்டிருக்கும் நிலை இருந்ததில்லை” என்று அவர்களைப் பாராட்டினார். அன்று முதல் பிரித்தானியச் சண்டையில் ஈடுபட்ட பிரித்தானிய விமானிகள் “அந்த ஒரு சிலர்” (The Few) என்று பெருமையுடன் அழைக்கப்படுகின்றனர். ஆண்டுதோறும் செப்டம்பர் 15ம் நாள் பிரிட்டனில் “பிரித்தானியச் சண்டை தினமாக” அனுசரிக்கப்படுகிறது.
# வலைவாசல்:தமிழீழம்/சிறப்புப் படம்

__TOC__
# வலைவாசல்:தமிழீழம்/சிறப்புப் படம்

## பயன்பாடு

சிறப்புப் பட துணைப் பக்கத்தின் வடிவமைப்பு - வலைவாசல்:தமிழீழம்/சிறப்புப் படம்/வடிவமைப்பு.
# வலைவாசல்:தமிழீழம்/சிறப்புப் படம்

## சிறப்புப் படம்

வலைவாசல்:தமிழீழம்/சிறப்புப் படம்/1  
---
வலைவாசல்:தமிழீழம்/சிறப்புப் படம்/2  
---
வலைவாசல்:தமிழீழம்/சிறப்புப் படம்/3  
---
வலைவாசல்:தமிழீழம்/சிறப்புப் படம்/4  
---
வலைவாசல்:தமிழீழம்/சிறப்புப் படம்/5  
---
வலைவாசல்:தமிழீழம்/சிறப்புப் படம்/6  
---
வலைவாசல்:தமிழீழம்/சிறப்புப் படம்/7  
---
வலைவாசல்:தமிழீழம்/சிறப்புப் படம்/8  
---
வலைவாசல்:தமிழீழம்/சிறப்புப் படம்/9  
---
வலைவாசல்:தமிழீழம்/சிறப்புப் படம்/10  
---
# வலைவாசல்:தமிழீழம்/சிறப்புப் படம்

## முன்மொழிதல்

இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.
1. தற்போது எதுவும் இல்லை.
# துருக்கிய லிரா

**துருக்கிய லிரா** (துருக்கிய மொழி: Türk lirası; சின்னம்: **TL**; குறியீடு: **TRY**) துருக்கி நாட்டின் நாணயம். வட சைப்பிரசு நாட்டிலும் நாணயமாக பயன்படுத்தப்படுகிறது. லிரா 1844ல் முதன் முதலில் அறிமுகப்படுத்தப்பட்டது. 2005 வரை புழக்கத்திலிருந்த இந்த நாணயம் “முதல் லிரா” என்றழைக்கப்பட்டது. 2005ல் துருக்கி அரசு புதிய துருக்கிய லிரா என்ற புது நாணய முறையை உருவாக்கியது. இது “இரண்டாம் லிரா” என்றும் அழைக்கப்படுகிறது. முதல் லிரா மதிப்பு மிகக்குறைவாக இருந்தது இம்மாற்றத்துக்கு காரணம். ஒரு புது லிராவின் மதிப்பு பத்து லட்சம் முதல் லிராக்கள். 2008 துவக்கத்திலிருந்து முதல் லிரா புழக்கத்திலிருந்து விலக்கிக் கொள்ளப்பபட்டது. ஒரு லிராவில் 100 குருஸ்கள் உள்ளன.
# செர்பிய தினார்

**செர்பிய தினார்** (ஆங்கிலம்: Serbian Dinar; சின்னம்: **РСД**; குறியீடு: **RSD**) செர்பியா நாட்டின் நாணயம். தினார் என்ற பெயர்கொண்ட நாணய முறை கி.பி. 1214ம் ஆண்டே அறிமுகப்படுத்தப்பட்டது. ஒட்டோமான் பேரரசு செர்பியாவைக் கைப்பற்றியபின் நவீன தினார் நாணய முறை அறிமுகப்படுத்தப்பட்டது. 1920ல் செர்பிய தினாருக்கு பதில் யுகோஸ்லாவிய தினார் புழக்கத்துக்கு வந்தது. அன்று முதல், 1941-44ல் நாசி ஜெர்மனியின் ஆக்கிரமிப்பில் செர்பியா இருந்த ஒரு குறுகிய காலகட்டத்தைத் தவிர 2003 வரை யுகோஸ்லாவிய தினாரே செர்பியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. இறுதியில் மிஞ்சியிருந்த செர்பியாவும் 2003ல் செர்பிய தினார் முறையை அறிமுகப்படுத்தியது. ஒரு தினாரில் 100 பாராக்கள் உள்ளன. அதிகாரப்பூர்வமாக “RSD" என்ற குறியீடும் நடைமுறையில் “din” என்ற குறியீடும் இந்த நாணயத்தைக் குறிக்க பயன்படுத்தப்படுகின்றன. தினார் என்ற சொல்லின் பன்மை வடிவம் “தினாரா”.
# மாசிடோனிய தெனார்

**மாசிடோனிய தெனார்** அல்லது **மாக்கடோனிய தெனார்** (ஆங்கிலம்: Macedonian denar; சின்னம்: **ден**; குறியீடு: **MKD**) மாசிடோனிய குடியரசின் நாணயம். 1992 வ்ரை மாசிடோனியக் குடியரசு யுகோஸ்லாவியாவின் ஒரு பகுதியாக இருந்தது. அப்போது யுகோஸ்லாவிய தினாரே மாசிடோனியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. 1993ல் மாசிடோனியா மாசிடோனிய தெனார் நாணய முறையை அறிமுகப்படுத்தியது. ஒரு தெனாரில் 100 தெனிக்கள் உள்ளன. தெனார் என்ற சொல்லின் பன்மை வடிவம் “தெனாரி”.
# சுப்பிரமணியம் சுகிர்தராஜன்

**சுப்பிரமணியம் சுகிர்தராஜன்** (டிசம்பர் 12, 1969 - சனவரி 24, 2006) இலங்கைத் தமிழ் ஊடகவியலாளர். **எஸ்.எஸ்.ஆர்** என அழைக்கப்பட்டவர். சுடர் ஒளி பத்திரிகையில் ஊடகவியலாளராகப் பணியாற்றி வந்தவர். ஈழப் போர்க் காலத்தில் இவர் திருக்கோணமலையில் வைத்து சுட்டுக் கொல்லப்பட்டார்.
# சுப்பிரமணியம் சுகிர்தராஜன்

## ஊடகவியலாளராக வாழ்க்கை

திருகோணமலை நகரின் போர்ச் சூழலில் இருந்து பல செய்தி நிறுவனங்களுக்கு செய்திகளை வழங்கி வந்தார். சுடரொளி, உதயன் ஆகிய பத்திரிகைகளின் திருகோணமலை நிருபராகக் கடமையாற்றிய சுகிர்தராஜன் வீரகேசரி, மெற்றா நியூஸ் ஆகியவற்றில் அரசியல் கட்டுரைகள் எழுதிவந்தார். வீரகேசரியில் எஸ்.எஸ்.ஆர், மனோ, ரஹ்மான் ஆகிய பெயர்களிலும் மெற்றா நியூசில் ஈழவன் என்ற பெயரிலும் துணிச்சலுடன் அரசியல் விடயங்களை வெளிச்சப்படுத்தி எழுதி வந்தார்.
# சுப்பிரமணியம் சுகிர்தராஜன்

## வாழ்க்கைக் குறிப்பு

சுகிர்தராஜன் மட்டக்களப்புக் குருமண்வெளியில் பிறந்தார். தந்தையார் சுப்பிரமணியம். தாயார் அருள் ஞானம்மா. இவர் தனது ஆரம்பக் கல்வியை மட்டக்களப்பு குருமண்வெளி சிவசக்தி வித்தியாலயத்திலும் உயர்கல்வியை மட்டக்களப்பு இந்துக் கல்லூரி மற்றும் மட்டக்களப்பு மத்திய கல்லூரி என்பவற்றிலும் பயின்றார்.  
பாண்டிருப்பு **கதிர்ப்பு** கலை இலக்கிய வட்டத்தின் தாபகத் தலைவரான இவர் 1997 இல் இலங்கைத் துறைமுக அதிகார சபையில் எழுத்தராகப் பணியில் சேர்ந்தார்.
# சுப்பிரமணியம் சுகிர்தராஜன்

## படுகொலை

2006 சனவரி 24 இல் சுகிர்தராஜன் திருகோணமலையில் ஆளுநர் செயலகத்திற்கு அருகாமையில் வைத்து சுட்டுக் கொல்லப்பட்டார். ஐந்து மாணவர்கள் படுகொலை தொடர்பிலான ஆதாரங்களை நிழல்படங்களாக இவர் முன்னர் வெளியிட்டிருந்தார். கொலை செய்யப்படுவதற்கு முதல் நாள் அரசு சார்பு ஈழ மக்கள் ஜனநாயகக் கட்சியினர் திருகோணமலையில் மேற்கொண்ட நடவடிக்கைகள் அடங்கிய தகவல்களை இவர் சுடரொளியில் வெளியிட்டிருந்தார். இப்படுகொலை குறித்து எவ்வித விசாரணைகளும் இடம்பெறவில்லை.  
திருமணமான இவருக்கு இரண்டு பிள்ளைகள் இருந்தனர்.
# குனா

**குனா** (ஆங்கிலம்: Kuna; சின்னம்: **kn**; குறியீடு: **HRK**) குரோவாசியா (குரொஷியா) நாட்டின் நாணயம். 1991 வரை குரொஷியா யுகோஸ்லாவியாவின் ஒரு பகுதியாக இருந்தது. அப்போது யுகோஸ்லாவிய தினாரே குரொஷியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. 1991ல் குரொஷியா குரொஷியா தினார் நாணய முறையை அறிமுகப்படுத்தியது. பின்னர் 1994ல் “குனா” என்ற புதிய நாணயமுறை புழக்கத்துக்கு வந்தது. ஒரு குனாவில் 100 லிபாக்கள் உள்ளன.
# ஆர். சூடாமணி

**ஆர். சூடாமணி** (*R. Chudamani*, 10 சனவரி 1931 – 13 செப்டம்பர் 2010) தமிழக எழுத்தாளர். உளவியல் எழுத்தாளர் எனப் புகழப்பட்ட இவர், ஏராளமான சிறுகதைகளையும், புதினங்களையும் எழுதியிருக்கிறார். கலைமகள், சுதேசமித்திரன், தினமணிக் கதிர், கல்கி, ஆனந்த விகடன் என்று எல்லாப் பத்திரிகைகளிலும் சூடாமணி எழுதியிருக்கிறார். தமிழில் மட்டுமல்லாமல் **சூடாமணி ராகவன்** என்ற பெயரில் பல ஆங்கில ஆக்கங்களையும் எழுதியவர்.
# ஆர். சூடாமணி

## வாழ்க்கைக் குறிப்பு

1931 இல் சென்னையில் பிறந்து அங்கேயே வளர்ந்தவர் சூடாமணி. சூடாமணி இளம் வயதிலேயே பெரியம்மை நோயால் தாக்கப்பட்டு வளர்ச்சி குன்றினார். இவரது தாயார் பெயர் கனகவல்லி. இவருக்கு இரு சகோதரிகள் மற்றும் ஒரு சகோதரர். பிரபல எழுத்தாளர் ருக்மிணி பார்த்தசாரதி இவரது சகோதரி ஆவார். இன்னொரு சகோதரி பத்மாசனி சிறந்த மொழிபெயர்ப்பாளர். அவர்கள் முன்னரே காலமாகிவிட்டனர். பாட்டி ரங்கநாயகி அம்மாளும் சிறந்த எழுத்தாளர். சூடாமணி திருமணம் செய்துகொள்ளவில்லை. ஏராளமாக வாசிக்கும் பழக்கம் கொண்ட இவர் வீட்டின் நான்கு சுவர்களுக்குள் தம் உலகை அமைத்துக் கொண்டவர்.
# ஆர். சூடாமணி

## இலக்கிய வாழ்க்கை

இவரது முதலாவது சிறுகதை *காவேரி* என்ற பெயரில் 1957 இல் பிரசுரமானது. 1960 இல் தனது *மனதுக்கு இனியவள்* என்ற புதினத்தை எழுதினார். *இருவர் கண்டனர்* என்ற இவர் எழுதிய நாடகம் பல முறை மேடையேற்றப்பட்டது. பல இலக்கிய விருதுகளைப் பெற்ற ஆர். சூடாமணி ஆரவாரம் இல்லாமல், மிக எளிமையாக, மத்திய தர வாழ்க்கையையும் அதன் மனிதர்களையும், குறிப்பாக பெண்களையும் பற்றி நிறைய எழுதியுள்ளார். *இரவுச்சுடர்* என்ற இவரது கதை “யாமினி” என்ற பெயரில் 1996 ஆம் ஆண்டில் ஆங்கிலத்தில் மொழிபெயர்க்கப்பட்டது. 'சூடாமணியின் கதைகள்' என்கிற பெயரில் இவரது சிறுகதைகளின் தொகுப்பொன்று வெளிவந்தது. "உள்ளக் கடல்' என்ற நாவலையும், நூற்றுக்கும் அதிகமான சிறுகதைகளையும் எழுதியுள்ளார்.
# ஆர். சூடாமணி

## ஓவியராக

இளம் வயதில் முறைப்படி ஓவியம் கற்றிருந்த இவர் நீர்வண்ணங்களைப் பயன்படுத்தி வரைந்துள்ளார். வெகுகாலம் வெளியுலகுக்கு வராத இவரது ஓவியங்கள் 2011 ஆம் ஆண்டு சென்னை சி.பி.ஆர்ட் சென்டரில் கண்காட்சிக்கு வைக்கப்பட்டன.
# ஆர். சூடாமணி

## மறைவிற்குப் பின்னர்

எழுத்தாற்றல் மற்றுமின்றி, மனத்திண்மை, தீர்க்கதரிசனம், பெருநோக்கு, சேவை போன்ற அரிய பல பண்புகள் கொண்ட இவர் தமது காலத்திற்குப் பின்னர் தமது சொத்துக்களின் கிரய மதிப்பை ஸ்ரீராமகிருஷ்ண மடத்தின் மூன்று நிறுவனங்களுக்கு வழங்க ஏற்பாடு செய்திருந்தார். சூடாமணி தானமளித்த தொகை மாணவர்களின் கல்விக்கும், தொழுநோயாளிகளின் சிகிச்சைக்காகவும் நவீன வசதிகள் கொண்ட அறுவை சிகிச்சை அறையாக நோயாளிகளுக்கும் பயன்படுகின்றது. நாட்டிலேயே தன் சொத்து அனைத்தையும் சேவை நிறுவனங்களுக்கு சேர உயில் எழுதி வைத்த ஒரே எழுத்தாளர் சூடாமணிதான் என்று ராமகிருஷ்ண மிஷன் மாணவர் இல்லத்தின் அறங்காவலர் நல்லி குப்புசாமி குறிப்பிடுகிறார்.
# ஆர். சூடாமணி

## மறைவிற்குப் பின்னர்

### சூடாமணி தேர்ந்தெடுத்த சேவை நிறுவனங்கள்

- ராமகிருஷ்ண மிஷன் மாணவர் இல்லம்
- ஸ்ரீராமகிருஷ்ண மடம் இலவச மருந்தகம்
- வாலன்டரி ஹெல்த் சர்வீசஸ், தரமணி
# ஆர். சூடாமணி

## மறைவிற்குப் பின்னர்

### வழங்கப்பட்ட தொகை

இவரது வீடு விற்று வந்த தொகை, 2011 ஆம் ஆண்டு ஒரு கோடியே ஐம்பது லட்சமும், 2012 ஆம் ஆண்டில் இரண்டு கோடியே பத்து லட்சம் ரூபாயும் ஆக இந்த மூன்று நிறுவனங்களுக்கும் வழங்கப்பட்டுள்ளது.
# ஆர். சூடாமணி

## விருதுகள்

- கலைமகள் வெள்ளி விழா விருதும் பரிசும் மனத்துக்கினியவள் நாவலுக்காக (1957)
- இலக்கியச் சிந்தனை ஆண்டு விருதை தமது "நான்காவது ஆசிரமம்' என்ற சிறுகதைக்காகப் பெற்றார்.
- ஆனந்த விகடன் நடத்திய நாடகப் போட்டியில், "இருவர் கண்டனர்' என்ற நாடகத்துக்காக இரண்டாம் பரிசைப் பெற்றுள்ளார்.
- "பபாசி' அமைப்பு சார்பில் ரூ.1 லட்சம் பரிசு 2009 ஆண்டில் இவருக்கு வழங்கப்பட்டது. பரிசை ஏற்றுக்கொண்ட அவர், பல்வேறு சேவை நிறுவனங்களுக்கு அந்தத் தொகையைப் பிரித்து வழங்கினார்.
- இலக்கியச் சிந்தனை அமைப்பின் மாதப் பரிசுகளையும் இவர் பெற்றுள்ளார். கீழே இலக்கியச் சிந்தனையின் மாதப் பரிசு பெற்ற சிறுகதைகள்  
| ஆண்டு | மாதம் | இதழ் | சிறுகதைத் தலைப்பு |  |
| --- | --- | --- | --- | --- |
| 2003 | மே | குங்குமம் | மாலை மலர்ச்சி |  |
| 2000 | மார்ச் | இந்தியா டுடே | கடற்கரையில் ஒரு புதுவித ஜோடி |  |
| 1999 | ஆகஸ்ட் | கல்கி | தரிசனம் |  |
| 1992 | செப்டம்பர் | புதிய பார்வை | புவனாவும் வியாழக் கிரகமும் |  |
| 1988 | ஜூன் | கல்கி | இறுக மூடிய கதவுகள் |  |
| 1981 | பிப்ரவரி | கல்கி | ஊனமும் உள்ளமும் |  |
| 1971 | அக்டோபர் | கலைமகள் | அரும்பு உலகம் |  |
| 1970 | அக்டோபர் | கலைமகள் | நாம் என்ன செய்வது | } |
# கன்வர்ட்டிபிள் மார்க்கு

**கன்வெர்ட்டிபிள் மார்க்** (பொஸ்னிய மொழி: konvertibilna marka; ஆங்கிலம்: convertible mark; சின்னம்: **KM**; குறியீடு: **BAM**) பொசுனியா எர்செகோவினா (பொஸ்னியா) நாட்டின் நாணயம். இது 100 பெனிக்குகள் அல்லது பெனிங்குகளாகப் பிரிக்கப்பட்டுள்ளது.
# கன்வர்ட்டிபிள் மார்க்கு

## நாணயங்கள்

டிசம்பர் 1998 இல், நாணயங்கள் 10, 20 மற்றும் 50 ஃபெனிங்ஸ் / பிஃபெனிக்ஸ் ஆகிய பிரிவுகளில் அறிமுகப்படுத்தப்பட்டன. [1] 1, 2 மற்றும் 5 மதிப்பெண்களின் நாணயங்கள் பின்னர் அறிமுகப்படுத்தப்பட்டன. [1] இந்த நாணயங்களை போஸ்னிய வடிவமைப்பாளர் கெனன் ஜெகிக் [4] வடிவமைத்து, லாண்ட்ரிசாண்டில் (வேல்ஸ், இங்கிலாந்து) உள்ள ராயல் புதினாவில் அச்சிட்டார். [1]
# கன்வர்ட்டிபிள் மார்க்கு

## பணத்தாள்கள்

1998 ஆம் ஆண்டில், குறிப்புகள் 50 ஃபெனிங்ஸ் / பிஃபெனிக்ஸ், 1 மார்க், 5, 10, 20, 50 மற்றும் 100 மதிப்பெண்களில் அறிமுகப்படுத்தப்பட்டன. 2002 இல் 200 மதிப்பெண்கள் குறிப்புகள் சேர்க்கப்பட்டன, அதே நேரத்தில் 50-ஃபெனிங் / பிஃபெனிக், 1- மற்றும் 5-மார்க் குறிப்புகள் பின்னர் புழக்கத்தில் இருந்து திரும்பப் பெறப்பட்டன. தற்போதைய குறிப்புகள் அனைத்தும் நாடு முழுவதும் செல்லுபடியாகும். [1]  
போஸ்னியா மற்றும் ஹெர்சகோவினா கூட்டமைப்பு மற்றும் ரெபுப்லிகா ஸ்ர்ப்ஸ்கா ஆகிய நிறுவனங்களுக்கான தனித்துவமான வடிவமைப்புகளுடன், போஸ்னியா ஹெர்சகோவினாவின் மத்திய வங்கியால் ரூபாய் நோட்டுகள் வழங்கப்படுகின்றன, 1 மிகப் பெரிய பிரிவு - 200 மதிப்பெண் குறிப்பு தவிர. [1] Republika Srpska இன் குறிப்புகளில், கல்வெட்டுகள் சிரிலிக், பின்னர் லத்தீன் எழுத்து, மற்றும் நேர்மாறாக அச்சிடப்படுகின்றன. 200 குறிப்புக் குறிப்பைத் தவிர, ரூபாய் நோட்டுகள் பிரெஞ்சு நிறுவனமான ஓபெர்தரால் அச்சிடப்படுகின்றன. [1] [5]
# வலைவாசல்:தமிழீழம்/தமிழீழ நபர்கள்

__TOC__
# வலைவாசல்:தமிழீழம்/தமிழீழ நபர்கள்

## பயன்பாடு

தமிழீழ நபர்கள் துனைப் பக்கத்தின் வடிவமைப்பு - வலைவாசல்:தமிழீழம்/தமிழீழ நபர்கள்/வடிவமைப்பு.
# வலைவாசல்:தமிழீழம்/தமிழீழ நபர்கள்

## சிறப்புப் படம்

வலைவாசல்:தமிழீழம்/தமிழீழ நபர்கள்/1  
---
வலைவாசல்:தமிழீழம்/தமிழீழ நபர்கள்/2  
---
வலைவாசல்:தமிழீழம்/தமிழீழ நபர்கள்/3  
---
வலைவாசல்:தமிழீழம்/தமிழீழ நபர்கள்/4  
---
வலைவாசல்:தமிழீழம்/தமிழீழ நபர்கள்/5  
---
வலைவாசல்:தமிழீழம்/தமிழீழ நபர்கள்/6  
---
வலைவாசல்:தமிழீழம்/தமிழீழ நபர்கள்/7  
---
வலைவாசல்:தமிழீழம்/தமிழீழ நபர்கள்/8  
---
வலைவாசல்:தமிழீழம்/தமிழீழ நபர்கள்/9  
---
வலைவாசல்:தமிழீழம்/தமிழீழ நபர்கள்/10  
---
வலைவாசல்:தமிழீழம்/தமிழீழ நபர்கள்/11  
---
[[வலைவாசல்:தமிழீழம்/தமிழீழ நபர்கள்/12]  
---
# வலைவாசல்:தமிழீழம்/தமிழீழ நபர்கள்

## முன்மொழிதல்

இந்த பக்கத்தில் நீங்கள் சேர்க்க விரும்பும் நபர்கள் பற்றிய கட்டுரைத் தொடுப்பை இங்கு முன்மொழியவும்.
1. தற்போது எதுவும் இல்லை.
# அல்பேனிய லெக்

**லெக்** (சின்னம்: **L**; குறியீடு: **ALL**) அல்பேனியா நாட்டின் நாணயம். இது 1926ல் முதன் முதலில் அறிமுகப்படுத்தப் பட்டது. லெக் என்ற சொல்லின் பன்மை வடிவம் லெகெ. ஒரு லெக்கில் 100 குவிண்டார்க்கா உள்ளனபிப்ரவரி 1926 இல் முதல் அல்பேனிய நாணயமாக இந்த லெக் அறிமுகப்படுத்தப்பட்டது. [1]
# அல்பேனிய லெக்

## வரலாறு

அதற்கு முன்னர், அல்பேனியா நாணயமில்லாத ஒரு நாடாக இருந்தது, வணிக மதிப்புகளை நிர்ணயிப்பதற்கான தங்கத் தரத்தை கடைப்பிடித்தது. முதல் உலகப் போருக்கு முன்னர் ஒட்டோமான் துருக்கிய பியாஸ்ட்ரே முழு புழக்கத்தில் இருந்தது, ஆனால் பல்வேறு கண்ட சக்திகளால் நாட்டின் இராணுவ ஆக்கிரமிப்பைத் தொடர்ந்து தங்க பிராங்க் (ஃபிராங்க் ஜெர்மினல்) நாணயப் பிரிவாக ஏற்றுக்கொள்ளப்பட்டது. 1923 ஆம் ஆண்டில் இத்தாலிய காகிதம் ஷ்கோடர், டூரஸ், வ்லோரே, மற்றும் ஜிரோகாஸ்டார் மற்றும் கோரேவில் உள்ள கிரேக்க டிராக்மா ஆகிய இடங்களில் பரவியது, இதன் மதிப்புகள் வட்டாரத்தின் படி மாறுபடுகின்றன மற்றும் தங்கத்துடன் ஒப்பிடும்போது நடைமுறையில் உள்ள மாற்று விகிதங்கள். [2].
# அல்பேனிய லெக்

## வரலாறு

### சொற்பிறப்பு

இந்த லெக் அலெக்சாண்டர் தி கிரேட் பெயரிடப்பட்டது, [3] இதன் பெயர் பெரும்பாலும் அல்பேனிய மொழியில் லேகா என்று சுருக்கப்பட்டது. [4] அலெக்ஸாண்டரின் உருவப்படம் 1 லெக் நாணயத்தின் மேற்புறத்தில் தோன்றியது, தலைகீழ் அவரை அவரது குதிரையில் காட்டியது.  
கிண்டர்கா என்ற பெயர் அல்பேனிய கிண்டிலிருந்து வந்தது, அதாவது நூறு. இந்த வார்த்தை சென்டிமேட், சென்ட் போன்றவற்றுக்கு ஒத்திருக்கிறது.
# அல்பேனிய லெக்

## வரலாறு

### ஃப்ராங்க்

1926 மற்றும் 1939 க்கு இடையில், சர்வதேச பரிவர்த்தனைகளில் பயன்படுத்த ஐந்து அல்பேனிய லீக் மதிப்புள்ள அல்பேனிய தங்க நாணயத்திற்கு ஃபிரங்கா என்ற பெயர் பயன்படுத்தப்பட்டது. [5] இதேபோன்ற மாற்று பெயர் பெல்கா ஐந்து பெல்ஜிய பிராங்க்களின் அலகுகளுக்கு பயன்படுத்தப்பட்டது.
# அல்பேனிய லெக்

## நாணயங்கள்

### முதல் லெக்

1926 ஆம் ஆண்டில், வெண்கல நாணயங்கள் 5 மற்றும் 10 கிண்டார் லெக்கு ஆகிய பிரிவுகளில் அறிமுகப்படுத்தப்பட்டன, அவற்றுடன் நிக்கல் 1⁄4, 1⁄2 மற்றும் 1 லெக், மற்றும் வெள்ளி 1, 2 மற்றும் 5 ஃபிரங்கா ஆர். ஃபிரங்கா நாணயங்களின் மேற்பகுதி அமேத் ஜோகுவை சித்தரிக்கிறது. 1935 ஆம் ஆண்டில், வெண்கலம் 1 மற்றும் 2 கிண்டார் ஆர் வழங்கப்பட்டன, அவை முறையே 5 மற்றும் 10 கிண்டார் லெக்குக்கு சமமானவை. இந்த நாணயம் தொடர் தனித்துவமான நியோகிளாசிக்கல் கருவிகளை சித்தரித்தது, இத்தாலிய மன்னர் விக்டர் இம்மானுவேல் III அவர்களால் செல்வாக்கு செலுத்தியதாகக் கூறப்படுகிறது, அவர் நாணயம் சேகரிப்பாளராக அறியப்பட்டார். இந்த நாணயங்கள் "ஆர்", "வி" அல்லது "எல்" என்ற புதினா அடையாளங்களை சித்தரிக்கின்றன, இது ரோம், வியன்னா அல்லது லண்டனைக் குறிக்கிறது.  
பெனிட்டோ முசோலினியின் வழிகாட்டுதலின் கீழ், இத்தாலி அல்பேனியா மீது படையெடுத்து ஆக்கிரமித்து 1939 ஆம் ஆண்டில் ஒரு புதிய தொடர் நாணயங்களை 0.20, 0.50, 1 மற்றும் 2 லெக் எஃகு, மற்றும் [உரை காணவில்லையா?] வெள்ளி 5, மற்றும் 10 லெக் ஆகியவை அறிமுகப்படுத்தப்பட்டன, அந்த ஆண்டு மட்டுமே வழங்கப்பட்ட வெள்ளி நாணயங்களுடன். அலுமினியம்-வெண்கலம் 0.05 மற்றும் 0.10 லெக் ஆகியவை 1940 இல் அறிமுகப்படுத்தப்பட்டன. இந்த நாணயங்கள் 1941 வரை வெளியிடப்பட்டன மற்றும் இத்தாலிய மன்னர் விக்டர் இம்மானுவேல் III இன் உருவப்படத்தையும், அல்பேனிய கழுகையும் தலைகீழாகக் கொண்டுள்ளன.  
1947 ஆம் ஆண்டில், கம்யூனிஸ்ட் கட்சி ஆட்சியைப் பிடித்த சிறிது காலத்திலேயே, பழைய நாணயங்கள் புழக்கத்தில் இருந்து திரும்பப் பெறப்பட்டு, ஒரு புதிய நாணயம் அறிமுகப்படுத்தப்பட்டது, இதில் துத்தநாகம் 1⁄2, 1, 2 மற்றும் 5 லீக்குகள் உள்ளன. இவை அனைத்தும் சோசலிச தேசிய முகட்டை சித்தரித்தன. இந்த நாணயம் மீண்டும் 1957 இல் அச்சிடப்பட்டு 1965 நாணய சீர்திருத்தம் வரை பயன்படுத்தப்பட்டது.
# அல்பேனிய லெக்

## நாணயங்கள்

### இரண்டாவது லெக்

1965 ஆம் ஆண்டில், பழைய லெக் ரூபாய் நோட்டுகள் மற்றும் நாணயங்கள் புதியவையாக பரிமாறப்பட்டன, 10: 1 (பரிமாற்றத்திற்கு அனுமதிக்கப்பட்ட தொகை குறைவாக இருந்தது).  
அலுமினிய நாணயங்கள் (1964 தேதியிட்டவை) 5, 10, 20 மற்றும் 50 கிண்டார் மற்றும் 1 லெக் ஆகிய பிரிவுகளில் அறிமுகப்படுத்தப்பட்டன. அனைத்து நாணயங்களும் சோசலிச அரசு சின்னத்தைக் காட்டுகின்றன.  
1969 ஆம் ஆண்டில், அலுமினியம் 5, 10, 20, 50 கிண்டார் மற்றும் 1 லெக் நாணயங்களின் இரண்டாவது தொடர் 1944 பாசிசத்திலிருந்து விடுவிக்கப்பட்டதை நினைவுகூரும் வகையில் வெளியிடப்பட்டது. மூன்று சிறிய பிரிவுகளும் 1964 தொடரின் வடிவமைப்பில் ஒத்திருந்தன, ஆனால் "1944-1969" சித்தரிக்கப்பட்டன. 50 கிண்டர்கா மற்றும் லெக் நாணயங்கள் தேசபக்தி மற்றும் இராணுவ உருவங்களைக் காட்டின.  
1988 ஆம் ஆண்டில், அலுமினியம் 5, 10, 20, 50 கிண்டர்கா மற்றும் 1 லெக் நாணயங்களின் மூன்றாவது மறுவடிவமைப்பு வெளியிடப்பட்டது. 50 கிண்டர்கா மற்றும் 1 லெக் நாணயங்கள் அளவு, எடை மற்றும் தோற்றத்தில் சிக்கலாக ஒரே மாதிரியாக இருந்தன, எனவே அலுமினியம்-வெண்கல 1 லெக் நாணயங்கள் "ரெபுப்லிகா பாபுல்லூர் சோஷலிஸ்ட் இ ஷிகிபரிஸ்" என்ற கல்வெட்டுடன் சிறந்த அடையாளம் காண வெளியிடப்பட்டன. 1989 ஆம் ஆண்டில், ஒரு குப்ரோ-நிக்கல் 2 லீக் நாணயம் அறிமுகப்படுத்தப்பட்டது.  
இந்த மூன்று நாணயத் தொடர்களும் 1991 புரட்சியின் போதும் அதற்குப் பின்னரும் புழக்கத்தில் இருந்தன.
# அல்பேனிய லெக்

## நாணயங்கள்

### மூன்றாவது லெக்

1995 மற்றும் 1996 ஆம் ஆண்டுகளில், புதிய நாணயங்கள் 1, 5, 10, 20 மற்றும் 50 லேகா ஆகிய பிரிவுகளில் அறிமுகப்படுத்தப்பட்டன, 2000 ஆம் ஆண்டில் பைமெட்டாலிக் 100 லீக் சேர்க்கப்பட்டது. 1 லெக் நாணயம் நடைமுறையில் பயன்பாட்டில் இல்லை.
# அல்பேனிய லெக்

## நாணயங்கள்

### நினைவு நாணயங்கள்

2001 ஆம் ஆண்டில், அல்பேனியா ஐரோப்பிய ஒன்றியத்துடன் ஒன்றிணைந்தது என்ற கருப்பொருளின் கீழ் 100 மற்றும் 200 லீக் மற்றும் டேவிட் சிலையின் 500 வது ஆண்டு விழாவின் கீழ் 50, 100 மற்றும் 200 லீக் ஆகியவை வெளியிடப்பட்டன. 2002 ஆம் ஆண்டில், அல்பேனியாவின் சுதந்திரத்தின் 90 வது ஆண்டுவிழாவிற்கு 50 லீக் மற்றும் 100 லீக் மற்றும் அல்பேனிய பழங்கால கருப்பொருளின் கீழ் 20 லீக் வழங்கப்பட்டன. 2003 ஆம் ஆண்டில், ஜெரோனிம் டி ராடாவின் மரணத்தின் 100 வது ஆண்டு நினைவு தினமாக 50 லீக் வெளியிடப்பட்டது. 2004 ஆம் ஆண்டில், அல்பேனியாவின் பாரம்பரிய உடைகள் மற்றும் பண்டைய டீ ஆகியவற்றை சித்தரிக்கும் அல்பேனிய பழங்கால கருப்பொருளின் கீழ் 50 லீக் வெளியிடப்பட்டது. 2005 ஆம் ஆண்டில், டிரானாவை தலைநகராக அறிவித்த 85 வது ஆண்டு விழாவிற்கும், அல்பேனியாவின் பாரம்பரிய ஆடைகளின் கருப்பொருளுக்கும் 50 லீக் வழங்கப்பட்டது.
# அல்பேனிய லெக்

## நாணயங்கள்

### பணத்தாள்கள்

முதல் லெக்  
1926 ஆம் ஆண்டில், அல்பேனியாவின் தேசிய வங்கி (பாங்கா கொம்படரே இ ஷ்கிப்னிஸ்) 1, 5, 20 மற்றும் 100 பிராங்கா ஆரி ஆகிய பிரிவுகளில் குறிப்புகளை அறிமுகப்படுத்தியது. 1939 ஆம் ஆண்டில், குறிப்புகள் 5 மற்றும் 20 ஃப்ராங்கா என குறிப்பிடப்பட்டன. இவை 1944 இல் 2, 5 மற்றும் 10 லெக் மற்றும் 100 ஃபிராங்கா குறிப்புகளுடன் பின்பற்றப்பட்டன.  
1945 ஆம் ஆண்டில், பீப்பிள்ஸ் பாங்க் ஆஃப் அல்பேனியா (பாங்கா இ ஷெட்டிட் ஷிகிப்தார்) தேசிய வங்கி நோட்டுகளில் 10 லெக், 20 மற்றும் 100 ஃபிராங்காக்களுக்கான மேலதிக அச்சுகளை வெளியிட்டது. 1, 5, 20, 100 மற்றும் 500 ஃபிரங்கா பிரிவுகளில் வழக்கமான குறிப்புகள் 1945 இல் வெளியிடப்பட்டன. 1947 ஆம் ஆண்டில், 10, 50, 100, 500 மற்றும் 1000 லீக்குகளுக்கான குறிப்புகள் வழங்கப்பட்ட நிலையில், லெக் முக்கிய பிரிவுகளாக ஏற்றுக்கொள்ளப்பட்டது.
# அல்பேனிய லெக்

## நாணயங்கள்

### இரண்டாவது லெக்

1965 ஆம் ஆண்டில், குறிப்புகள் (1964 தேதியிட்டவை) 1, 3, 5, 10, 25, 50 மற்றும் 100 லீக் ஆகிய பிரிவுகளில் பாங்கா இ ஷெட்டிட் ஷிகிப்தரால் அறிமுகப்படுத்தப்பட்டன. 1976 ஆம் ஆண்டில் நாடு அதன் பெயரை மக்கள் சோசலிச குடியரசு என்று மாற்றியபோது இரண்டாவது தொடர் குறிப்புகள் வெளியிடப்பட்டன.
# அல்பேனிய லெக்

## நாணயங்கள்

### 1996 தொடர்

11 ஜூலை 1997 இல், 1996 தேதியிட்ட ஒரு புதிய தொடர் நோட்டுகள் அறிமுகப்படுத்தப்பட்டன. [7]  
1996 தேதியிட்ட குறிப்புகள் ஐக்கிய இராச்சியத்தில் டி லா ரியால் அச்சிடப்பட்டன. [மேற்கோள் தேவை]
| படம் |  |
| --- | --- |
| 100லெக் |  |
| 200லெக் |  |
| 500லெக் |  |
| 1000லெக் |  |
| 2000லெக் |  |
| 5000லெக் | } |
# அல்பேனிய லெக்

## நாணயங்கள்

### 2019-2022 தொடர்

| படம் |  |
| --- | --- |
| 200லெக் |  |
| 500லெக் |  |
| 1000லெக் |  |
| 2000லெக் |  |
| 5000லெக் | } |
2019 ஆம் ஆண்டில் அல்பேனியா வங்கி ஒரு புதிய தொடர் நோட்டுகளை வெளியிட்டது, அதில் குறிப்புகளின் முன் மற்றும் பின் பக்கங்களில் ஒரே கருப்பொருள்கள், மேம்பட்ட பாதுகாப்பு அம்சங்கள் மற்றும் 200 லீக் பணத்தாள்களுக்கான பொருள் மாற்றம், இப்போது பாலிமர் ரூபாய் நோட்டாக வெளியிடப்பட்டுள்ளது. இந்தத் தொடர் ஒரு புதிய வகுப்பை அறிமுகப்படுத்தியுள்ளது, 10,000 லேகா, பொது புழக்கத்திற்காக வழங்கப்பட்ட அதன் மிக உயர்ந்த பணத்தாள். இந்தத் தொடருக்கான முதல் இரண்டு பிரிவுகளான 200 மற்றும் 5,000 லேகா ரூபாய் நோட்டுகள் 2019 செப்டம்பர் 30 ஆம் தேதி புழக்கத்தில் விடப்பட்டன, 2020 ஆம் ஆண்டில் 1,000 மற்றும் 10,000 லீக் ரூபாய் நோட்டுகள், 2021 ஆம் ஆண்டில் 2,000 லீக் ரூபாய் நோட்டு மற்றும் 2022 ஆம் ஆண்டில் 500 லேகா ரூபாய் நோட்டுகள் வழங்கப்பட்டன. .